CELEX: 32015D0569
Language: hu
Date: 2015-04-07 00:00:00
Title: A Bizottság (EU) 2015/569 végrehajtási határozata ( 2015. április 7. ) a 2011/630/EU végrehajtási határozat mellékleteinek a tagállamok és Új-Zéland hivatalosan gümőkórmentesnek minősített szarvasmarha-állományai közötti egyenértékűség, valamint az állat-egészségügyi bizonyítványmintán a spermamennyiségre vonatkozóan megadandó információ tekintetében történő módosításáról (az értesítés a C(2015) 2187. számú dokumentummal történt)  EGT-vonatkozású szöveg

9.4.2015   
            
            
               HU
            
            
               Az Európai Unió Hivatalos Lapja
            
            
               L 93/72
            
         A BIZOTTSÁG (EU) 2015/569 VÉGREHAJTÁSI HATÁROZATA
   (2015. április 7.)
   a 2011/630/EU végrehajtási határozat mellékleteinek a tagállamok és Új-Zéland hivatalosan gümőkórmentesnek minősített szarvasmarha-állományai közötti egyenértékűség, valamint az állat-egészségügyi bizonyítványmintán a spermamennyiségre vonatkozóan megadandó információ tekintetében történő módosításáról
   
      
         (az értesítés a C(2015) 2187. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a házi szarvasmarhák spermájának Közösségen belüli kereskedelmére és behozatalára alkalmazandó állat-egészségügyi követelmények megállapításáról szóló, 1988. június 14-i 88/407/EGK tanácsi irányelvre (1) és különösen annak 8. cikke (1) bekezdésére, 10. cikke (2) bekezdésének első albekezdésére, 10. cikke (3) bekezdésére és 11. cikke (2) bekezdésére,
   mivel:
   
               (1)
            
            
               A 2011/630/EU bizottsági végrehajtási határozat (2) I. melléklete meghatározza azon harmadik országok vagy azok részeinek jegyzékét, amelyekből a tagállamok engedélyezik a házi szarvasmarhák spermájának (a továbbiakban: sperma) behozatalát. Új-Zéland szerepel az említett jegyzékben. Továbbá az említett végrehajtási határozat II. melléklete 1. részének A. szakasza meghatározza a házi szarvasmarha spermagyűjtés helye szerinti spermagyűjtő központban (állomáson) feladott spermájának az Unióba történő behozatalára és az Unión történő átszállítására vonatkozó állat-egészségügyi bizonyítványmintát.
            
         
               (2)
            
            
               A 64/432/EGK tanácsi irányelv (3) szabályokat állapít meg a szarvasmarhafélék Unión belüli kereskedelmére vonatkozóan, valamint megfigyelő- és mentesítési programokat ír elő az említett állatokat érintő bizonyos betegségek – beleértve a gümőkórt is – tekintetében. Új-Zéland kérte a szarvasmarha-gümőkór elleni védekezési programjának a 64/432/EGK irányelv A.I. mellékletében megállapított feltételek szerint végrehajtott, a szarvasmarhák gümőkórtól való mentesítését célzó tagállami megfigyelő- és mentesítési programokkal egyenértékűként való elismerését. A szarvasmarha-gümőkór elleni védekezést célzó új-zélandi programról az említett ország által biztosított információk azt mutatják, hogy egy szarvasmarha-állománynak a károsítókkal szembeni új-zélandi nemzeti – szarvasmarha-gümőkór elleni – védelmi stratégia szerinti „C2” besorolása egyenértékű azzal, ha egy szarvasmarha-állomány egy tagállamban a 64/432/EGK irányelv A.I. melléklete szerint „hivatalosan gümőkórmentes szarvasmarha-állomány” minősítést kap.
            
         
               (3)
            
            
               A 2011/630/EU bizottsági végrehajtási határozat I. mellékletében a spermabehozatal tekintetében engedélyezett harmadik országok vagy ezen országok részeinek jegyzékét, valamint annak II. melléklete 1. részének A. szakaszában meghatározott állat-egészségügyi bizonyítványmintát ezért módosítani kell úgy, hogy az tükrözze azon különleges feltételeket, amelyek teljesülése esetén az Unió elismeri egy szarvasmarha-állománynak a szarvasmarha-gümőkór elleni új-zélandi védekezési program szerinti „C2” besorolásának egyenértékűségét egy szarvasmarha-állománynak a 64/432/EGK irányelv A.I. mellékletében meghatározott feltételek szerinti „hivatalosan gümőkórmentes szarvasmarha-állomány” tagállami besorolással.
            
         
               (4)
            
            
               A központ állatorvosa és a hatósági állatorvos adminisztratív terheinek további csökkentése érdekében helyénvaló a 2011/630/EU bizottsági végrehajtási határozat II. melléklete 1. részének A. szakaszában meghatározott állat-egészségügyi bizonyítványminta I.28. pontjából a szállítmányban a spermát tartalmazó műszalmatétel összes mennyiségére vonatkozó információt törölni, mivel ezt az információt ezen állat-egészségügyi bizonyítványminta I.20. pontja már tartalmazza.
            
         
               (5)
            
            
               Ezenfelül szükség van a 2011/630/EU bizottsági végrehajtási határozat II. melléklete 1. részének A. szakaszában meghatározott állat-egészségügyi bizonyítványminta táblázatának I.28. pontjába egy oszlopot beszúrni a kéknyelv-betegségre és az epizootiás haemorrhagiás betegségre vonatkozóan meghatározott feltételeknek megfelelő donor bikától egy adott napon vett spermát tartalmazó műszalmatétel mennyiségére vonatkozó információk megadása céljából.
            
         
               (6)
            
            
               A 2011/630/EU végrehajtási határozat I. és II. mellékletét ezért ennek megfelelően módosítani kell.
            
         
               (7)
            
            
               Annak érdekében, hogy a szarvasmarhafélékhez tartozó állatok spermája szállítmányainak az Unióba történő behozatala zavartalan maradjon, a 2011/630/EU végrehajtási határozat II. melléklete 1. része A. szakaszának megfelelően kiállított állat-egészségügyi bizonyítványok e határozat hatálybalépését megelőző változatának használatát átmeneti időszakra bizonyos feltételek teljesülése mellett továbbra is engedélyezni kell.
            
         
               (8)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2011/630/EU végrehajtási határozat mellékletei e határozat mellékletével összhangban módosulnak.
   2. cikk
   Átmeneti, 2015. június 30-ig tartó időszakra továbbra is engedélyezett a házi szarvasmarhák spermaszállítmányainak az Unióba történő behozatala, amennyiben azokat egy a 2011/630/EU végrehajtási határozat II. melléklete 1. részének A. szakaszában szereplő állat-egészségügyi bizonyítványmintának az e határozattal bevezetett módosításokat megelőző változata szerint legkésőbb 2015. június 1-jén kiállított állat-egészségügyi bizonyítvány kísér.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2015. április 7-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 194., 1988.7.22., 10. o.
   
   
      (2)  A Bizottság 2011. szeptember 20-i 2011/630/EU végrehajtási határozata a házi szarvasmarhák spermájának behozatali feltételeiről (HL L 247., 2011.9.24., 32. o.).
   
      (3)  A Tanács 1964. június 26-i 64/432/EGK irányelve a szarvasmarhafélék és a sertések Közösségen belüli kereskedelmét érintő állat-egészségügyi problémákról (HL 121., 1964.7.29., 1977/64. o.).
   
      MELLÉKLET
      A 2011/630/EU végrehajtási határozat mellékletei a következőképpen módosulnak:
      
                  1.
               
               
                  Az I. melléklet helyébe a következő szöveg lép:
                  
                     „I. MELLÉKLET
                     
                        Azon harmadik országok vagy azok részeinek jegyzéke, amelyekből a tagállamok engedélyezik a házi szarvasmarhák spermájának behozatalát
                     
                     
                                 ISO-kód
                              
                              
                                 A harmadik ország neve
                              
                              
                                 Megjegyzések
                              
                           
                                 A terület meghatározása
                                 (amennyiben alkalmazandó)
                              
                              
                                 Kiegészítő garanciák
                              
                           
                                 AU
                              
                              
                                 Ausztrália
                              
                              
                                  
                              
                              
                                 A II. melléklet 1. részének A. szakaszában az állat-egészségügyi bizonyítványminta II.5.4.1. és/vagy II.5.4.2. pontjaiban felsorolt további garanciák kötelező érvényűek.
                              
                           
                                 CA
                              
                              
                                 Kanada (1)
                                 
                              
                              
                                 A 206/2010/EU bizottsági rendelet I. mellékletének 1. részében CA-1-ként meghatározott terület.
                              
                              
                                  
                              
                           
                                 CH
                              
                              
                                 Svájc (2)
                                 
                              
                              
                                  
                              
                              
                                  
                              
                           
                                 CL
                              
                              
                                 Chile
                              
                              
                                  
                              
                              
                                  
                              
                           
                                 GL
                              
                              
                                 Grönland
                              
                              
                                  
                              
                              
                                  
                              
                           
                                 IS
                              
                              
                                 Izland
                              
                              
                                  
                              
                              
                                  
                              
                           
                                 NZ
                              
                              
                                 Új-Zéland (3)
                                 
                              
                              
                                  
                              
                              
                                  
                              
                           
                                 PM
                              
                              
                                 Saint-Pierre és Miquelon
                              
                              
                                  
                              
                              
                                  
                              
                           
                                 US
                              
                              
                                 Amerikai Egyesült Államok
                              
                              
                                  
                              
                              
                                 A II. melléklet 1. részének A. szakaszában az állat-egészségügyi bizonyítványminta II.5.4.1. és/vagy II.5.4.2. pontjaiban felsorolt további garanciák kötelező érvényűek.
                              
                           
               
            
                  2.
               
               
                  A II. melléklet 1. részének A. szakasza helyébe a következő szöveg lép:
                  „A. SZAKASZ
                  
                     1. minta – a házi szarvasmarha 88/407/EGK tanácsi irányelvnek megfelelően gyűjtött, feldolgozott és tárolt, a spermagyűjtés helye szerinti spermagyűjtő központban (állomáson) feladott spermájának az Unióba történő behozatalára és az Unió területén történő átszállítására vonatkozó állat-egészségügyi bizonyítványminta
                  
                  
                     
                  
                     
                  
                     
                  
                     
                  
                     ”
            
         (1)  A Kanadából származó behozatalokhoz használandó bizonyítványmintát a szarvasmarhasperma és a friss sertéshús Kanadából való behozatalának egyszerűsített bizonyítványairól és a 2004/639/EK határozat módosításáról szóló, 2005. április 4-i 2005/290/EK bizottsági határozat tartalmazza (csak a Kanadában begyűjtött sperma vonatkozásában), amelyet az Európai Közösség és Kanada kormánya között létrejött, az élő állatok és állati termékek kereskedelmével kapcsolatos köz- és állat-egészségügyi védelemre vonatkozó állat-egészségügyi intézkedésekről szóló, az 1999/201/EK tanácsi határozattal jóváhagyott megállapodásnak megfelelően határoztak meg.
      
         (2)  A Svájcból származó behozatalok esetében használandó bizonyítványmintát a 88/407/EGK tanácsi irányelv D. melléklete tartalmazza, a Svájci Államszövetséggel létrejött hét megállapodás megkötéséről szóló, 2002. április 4-i 2002/309/EK tanácsi, illetve – a tudományos és műszaki együttműködésről szóló megállapodás tekintetében – bizottsági határozattal jóváhagyott, az Európai Közösség és a Svájci Államszövetség között a mezőgazdasági termékek kereskedelméről megkötött megállapodás 11. melléklete 2. függeléke VII. (B) fejezetének 4. pontjában foglalt módosításokkal együtt.
      
         (3)  A házi szarvasmarhák spermája szállítmányainak az Unióba történő behozatala céljából egy szarvasmarha-állománynak a károsítókkal szembeni új-zélandi nemzeti – szarvasmarha-gümőkór elleni – védelmi stratégia szerinti »C2« besorolása egyenértékű azzal, ha egy szarvasmarha-állomány egy tagállamban a 64/432/EGK irányelv A.I. mellékletének 1. és 2. pontja szerint »hivatalosan gümőkórmentes szarvasmarha-állomány« minősítést kap.”